recursal/SuperWikiNEXT-32B huggingface dataset:
***O lobo con botas*** é unha obra de literatura infantil escrita por Hematocrítico (editado en galego[*cando?*] e actualmente[*cando?*] dispoñible tamén en castelán).

A súa primeira edición foi en galego de Edicións Xerais de Galicia.

É un conto que trata sobre o consumismo protagonizado por lobos, gatos, dragóns, xigantes... onde se formula unha pregunta ós máis pequenos: É divertido xogar unha vez tes todo o que queres?

Sinopse
-------

Feroz o tío de Lobiño monta unha xastrería, pero esta comeza a ir mal debido a que non vai ninguén. Un día o seu sobriño ensínalle ao seu tío un póster do gato con botas, a nova estrela infantil de moda. Todos queren vestir coma el, un sombreiro, unha espada, unhas botas… algo que o lobo Feroz aproveita para facer negocio. 

Cando os nenos teñen todo, o tío, desexoso de máis diñeiro envolve ó gato con botas para que pose con diferentes produtos que posteriormente facendo uso de fotos utilizará para venderlles máis cousas ós rapaces.

Véxase tamén
------------

### Ligazóns externas

* Ficha do libro
**Sergio Sandoval Bahamonde**, nado en Monterrei, foi un sindicalista e político galego.

Traxectoria
-----------

Veciño de Vilaza, foi tenente alcalde de Monterrei e presidente da Sociedade Agraria de Vilaza da UGT. Interveu nos Xurados mixtos de Traballo. Foi detido en Ourense en febreiro de 1936 xunto con outros conveciños de Vilaza. Co golpe de Estado do 18 de xullo de 1936 foi detido pola Garda Civil o 15 de xaneiro de 1937 e ingresou no cárcere de Verín como detido gobernativo. Tres meses despois foi posto en liberdad sen cargos, regresando a Vilaza ata que a súa su quinta foi mobilizada. Fuxiu a finais de 1937 a Cambedo. O 3 de maio de 1946 foi entregado pola Garda Republicana portuguesa no posto de Feces de Abaixo por indocumentado, instruíndose unha pormenorizada investigación sobre as súas acciones que finalmente rematou sobresida.

Militante do Partido Comunista de España dende os anos corenta, foi detido en abril de 1971 acusado de propaganda ilegal e de pertencer a Comisións Obreiras xunto con Carlos Barros, Manuel Peña-Rey Bouzas, Augusto Valencia Teijeiro, Antonio Estévez García, Rafael Blanco Pérez, Miguel Domínguez Vaz, Antonio Pérez Barreiros, Camilo de Dios Fernández e Norberto Salgado Lorenzo. Participou nos actos do PCE na campaña para as eleccións xerais de 1977.

Notas
-----

1. ↑  *El Pueblo Gallego*, 19-2-1936, p. 13.
2. ↑  "Diez detenidos en Orense acusados de pertenecer a las Comisiones Obreras", *La Voz de Galicia*, 28-4-1971, p. 8.
3. ↑  *El Pueblo Gallego*, 21-5-1977, p. 20.

Véxase tamén
------------

### Bibliografía

* Prada Rodríguez, Julio (2004). *Ourense, 1936-1939. Alzamento, guerra e represión*. Sada: Do Castro. pp. 369–370. ISBN 978-84-8485-157-8.

|  |  |
| --- | --- |
| Control de autoridades | 
* Wd: Q118290322
* DSBE: 6253\_sandoval-bahamonde-sergio

 |
Igrexa de Sant Francesc
**Sant Francesc de Formentera** é a capital e a vila principal de Formentera, sede do concello e dos principais servizos da illa. Forma unha das tres parroquias de Formentera.

Segundo o padrón municipal de 2006, tiña 931, pero a maioría de poboación está dispersada.

Historia
--------

Despois do repoboamento a principios do século XVIII, a poboación estableceuse ao redor da antiga capela de sa Tanca Vella e construíuse un novo templo que á vez servía de fortaleza para refuxiarse. Foi inaugurado o 15 de maio de 1726 e dedicado a Sant Francesc Xavier. Na contorna da igrexa construíronse as primeiras casas que se denominaban Poble de Formentera.

Lugares de interese
-------------------

* Igrexa de Sant Francesc, século XVIII.
* Capela de sa Tanca Vella, século XIV, dedicada a Sant Valero.
* Muíños de sa Miranda. Preto de Sant Francesc, atópanse os muíños de fariña de sa Miranda. Desde os muíños tense unha ampla panorámica onde se atopan estaños, brazos de terra e mar: l'estany des Peix, l'estany Pudent, es Pujols, o Parque Natural de ses Salines, e Trucadors.
* Museu d'Etnografia de Formentera

Festividades
------------

* 25 de xullo, festa de San Xaime, patrón de Formentera.
* 3 de decembro, festa de San Francisco Xavier.

|  |  |
| --- | --- |
| Control de autoridades | 
* Wd: Q1016611
* GEC: 0059800
* GeoNames: 2511381

 |
Coordenadas: 41°24′59″N 2°03′29″L﻿ / ﻿41.41639, -2.05806

Vista da ermida
A **Santa Creu d'Olorda** é unha ermida e tamén recibe este nome o enclave onde está construída, pertencente ao distrito de Sarrià-Sant Gervasi da cidade de Barcelona, aínda que está lixeiramente separado do resto do termo municipal. 

A paraxe atópase en plena Serra de Collserola, rodeado dalgúns dos seus cumios como o Puig d'Olorda, o Turó Rodó e o Turó del Xai. No enclave tamén hai o Castelo de Olorda e a Pedrera dels Ocells.

Historia
--------

A ermida atópase no terzo sur do enclave. Aínda que non hai suficiente información para aseguralo, os elementos prerrománicos da igrexa, centrados na ábsida, datan de finais do primeiro milenio. Esta tese corrobórana documentos conservados dos anos 1032 e 1066. Da ábsida orixinal (séculos VIII-IX) parte toda a evolución arquitectónica: o cruceiro elevado de estilo carolinxio (séculos IX-X), o campanario de espadana (século XIV e reformado a partir de 1619), a porta renacentista actual (século XVI), a reitoría e as diversas dependencias modificadas ao longo dos séculos. Todo iso queimouse en 1936 e posteriormente foi restaurado polo grupo excursionista Els Blaus de Sarrià.

A igrexa formaba parte do antigo municipio de Santa Creu d'Olorda. Ao desaparecer este en 1916, o seu territorio dividiuse entre os municipios de Molins de Rei, Sant Feliu de Llobregat e Sarrià. A ermida e o seu territorio circundante pasaron a Sarrià e posteriormente a Barcelona. Actualmente o territorio e o veciño de Peça de Can Mallol forman os dous enclaves que ten o concello de Barcelona.

En xaneiro de 2014 o Concello de Molins de Rei aprobou unha moción onde se reclamaba que Santa Creu d'Olorda formara parte do seu termo municipal. Esta moción argumentaba os vínculos históricos entre este territorio e o municipio. En maio dese ano iniciáronse os trámites oficiais para facelo efectivo.

Notas
-----

1. ↑  Gran Enciclopèdia Catalana (ed.). "Santa Creu d’Olorda". Consultado o 11 setembro 2015.
2. ↑  pladebarcelona (ed.). "O municipi imposible". Consultado o 11 setembro 2015.
3. ↑  Plano da Parroquia de Santa Creu d'Olorde
4. ↑  Polo, Jose (8 de xaneiro de 2014). viumolinsderei.com, ed. "Molins de Rei pide que Santa Creu d’Olorda forme parte do municipio". Consultado o 11 de setembro de 2015.
5. ↑  btv.cat, ed. (25 de xuño de 2014). "Barcelona e Molins de Rei dispútanse a ermida de Santa Creu d’Olorda". Consultado o 11 de setembro de 2015.
Sanpedrotarra en Bilbao 2012.
O **Sanpedrotarra Arraun Elkartea** é un club de remo do barrio de **San Pedro** da localidade de Pasaia, Gipúscoa (Euskadi). Pasai San Pedro é, de sempre, unha das grandes potencias do remo de banco fixo. Trátase dun dos clubs máis laureados de Cantábrico e o segundo que máis Bandeiras da Concha conseguiu con 15, só por detrás de Orio que conta con 31. A súa cor é o mourado e a súa traiñeira chámase *Libia*.

Historia
--------

O club foi fundado como tal en 1958, se ben traiñeiras da localidade levaban representando a San Pedro con éxito dende finais do século XIX. Os seus dous momentos de maior esplendor déronse, o primeiro, dende mediados da década dos anos 20 do pasado século até a Guerra Civil; e o segundo, dende a segunda metade dos oitenta até case o fin dos noventa. Só Orio o supera no palmarés xeral da Bandeira da Concha, na que conseguiron 15 triunfos, o primeiro no 1880 e o último no 1994, seis deles foron consecutivos (1927-32, inclusive) o que supón unha marca que ninguén conseguiu bater nos últimos 77 anos, un resultado que levou a sinatura do grande patriarca Manuel Arrillaga Arzak, Aita Manuel. Tras uns anos de crise ascendeu por primeira vez á Liga San Miguel no 2006, San Pedro foi mellorando rápido de ano en ano, até completar no 2009 unha grande campaña na que se proclamou subcampión ligueiro, logo de obter dúas bandeiras, a Naval e Fandicosta-Moaña. Ademais, foi terceiro na Concha. Na Liga San Miguel se mantén dende o seu ascenso e contribúe xunto con Koxtape e Trintxerpe a que Pasaia sexa a única localidade do Cantábrico que tivo tres representantes na máxima categoría do remo.

Palmarés
--------

* 4 Bandeiras da Concha: 1989, 1991, 1993 e 1994 (máis outras 11 antes de que se oficializara o club)
* 4 Campionatos de España de Traiñeiras: 1988, 1989, 1990 e 1994
* 7 Campionatos de Euskadi de Traiñeiras: 1987, 1988, 1989, 1991, 1993, 1994 e 1996
* 9 Campionatos de Gipúscoa de Traiñeiras: 1988, 1989, 1990, 1993, 1994, 1995, 1996, 1997 e 2009
* 1 Bandeira de Biarritz: 1994
* 6 Grandes Premios do Nervión: 1987, 1989, 1990, 1991, 1993 e 1994
* 1 Liga de Traiñeiras: 1994
* 1 Liga Gipuscoana de Traiñeiras: 1993
* 1 Bandeira de Hendaya: 1995

Notas
-----

1. ↑  San Pedro. Y ahora... una temporada de bandera

Véxase tamén
------------

### Ligazóns externas

* Páxina web oficial do club Arquivado 08 de febreiro de 2011 en Wayback Machine.
* Información do club na web da Liga San Miguel Arquivado 11 de decembro de 2010 en Wayback Machine.
A **cordilleira de Talamanca** é a serra de maior elevación do sur de América Central. Esténdese desde a parte sur do Val Central de Costa Rica e continúa en territorio da República de Panamá cos nomes de Chiriquí, Cordilleira Central e Tabasará. En Costa Rica, a través da Estrada Interamericana Sur pódese acceder facilmente a un dos puntos máis elevados da cordilleira, o Cerro Buenavista (3491 msnm), máis comunmente chamado Cerro da Morte, pola comparación de clima a esta altura en contraste co resto do territorio costarriqueño. O pico máis alto é o Cerro Chirripó, localizado dentro do parque nacional do mesmo nome, que posúe 3820 metros de altura sobre o nivel do mar. Tamén alberga o Parque Internacional La Amistad, que comparte territorio co país veciño de Panamá. Este parque é a zona protexida máis grande de Costa Rica e foi declarada Reserva da biosfera pola Unesco en 1990. É de grande importancia porque serve de hábitat a especies grandes de mamíferos como a danta, o xaguar, o puma, e diversas especies de aves como o quetzal ou varias especies de aves canoras.

En elevacións sobre os 1800 msnm predominan os bosques de carballos de grande tamaño en toda a cordilleira. Arredor dos 3000 msnm comeza a transición do bosque de montaña cara a páramo, onde se poden ver arbustos e bambú anano até os 3300 msnm. Polos 3400 msnm predominan gramíneas e asteráceas moi resistentes aos cambios bruscos de temperatura. O páramo alcanza temperaturas nocturnas de conxelación desde os 3300 msnm. A altitudes inferiores estas danse de forma estacional, especialmente entre os meses de decembro e marzo.

Elevacións máis importantes
---------------------------

* Cerro Chirripó - 3820 msnm (Costa Rica)
* Cerro Kamuk - 3554 msnm (Costa Rica)
* Cerro da Morte - 3491 msnm (Costa Rica)
* Volcán Barú - 3475 msnm (Panamá)
* Cerro Fábrega - 3335 msnm (Panamá)
* Cerro Itamut - 3293 msnm (Panamá)
* Cerro Durika - 3280 msnm (Costa Rica)
* Cerro Echandi - 3163 msnm (Panamá)

Serra de Talamanca co Cerro Chirripó no centro.

Véxase tamén
------------

### Ligazóns externas

* *Fuego y hielo en Talamanca* (documental)

|  |  |
| --- | --- |
| Control de autoridades | 
* Wd: Q957600
* WorldCat
* VIAF: 236958260
* EBID: ID
* GeoNames: 3621368
* GND: 4320947-6

 |
O encoro de Alfilorios e ao fondo a serra do Aramo.
A **serra do Aramo** é un cordal calcario localizado na parte central do Principado de Asturias, en España. Ten case 20 km de lonxitude e 7,0 km de largo e avanza en dirección norte desde os primeiros contrafortes da cordilleira Cantábrica, separando ao oeste a conca do Trubia e ao leste a conca do Caudal. O cordal separa os concellos de Quirós, ao oeste, e Riosa e Morcín, ao leste.

As súas alturas principais son: o Gamonal, a Berriscal e o Gamoniteiru, sendo este último a maior elevación, con 1786 m. O ascenso á primeira, a través de L'Angliru, alcanzou notoriedade ao ser o final de etapa en varias edicións da Volta Ciclista a España. A súa forma impoñente configúrao como un dos fitos referenciais da paisaxe do centro de Asturias.

Forma parte dende 1994 da Rede Rexional de Espazos Naturais Protexidos de Asturias.

|  |  |
| --- | --- |
| Control de autoridades | 
* Wd: Q9077169
* WorldCat
* VIAF: 315137301
* GeoNames: 3129888
* LCCN: sh97003583

 |
Coordenadas: 40°15′00″N 5°13′00″O﻿ / ﻿40.25000, -5.21667

Cara sur do pico Almanzor, o máis alto da serra de Gredos.
A **serra de Gredos** é unha serra do centro de España pertencente ao Sistema Central, situada entre as provincias de Salamanca, Cáceres, Ávila, Madrid e Toledo. A súa máxima altitude dáse na provincia de Ávila na Praza do Mouro Almanzor a 2.592 msnm, que divide os termos municipais de Zapardiel de la Ribera e Candeleda.

Está declarada parque rexional dentro de Castela e León, e é o único parque rexional, xunto co de Picos de Europa en León, da comunidade autónoma. Gredos é unha das serras máis extensas do Sistema Central e está composta por cinco vales fluviais: Alto Tormes, Alto Alberche, Tiétar Oriental, Tiétar Occidental e a Vera, e val do Ambroz.

En torno ás súas grandes moles graníticas basculan tres comunidades autónomas: Castela e León, Estremadura e Madrid; estendéndose de leste a oeste dende San Martín de Valdeiglesias a Hervás e de norte a sur do val do Tormes a Rosarito. O seu agreste relevo serviu de refuxio á tribo celta máis meridional, os vetóns, e a outros rebeldes históricos como El Empecinado ou o maquis.

|  |  |
| --- | --- |
|  | Wikimedia Commons ten máis contidos multimedia na categoría:  ***Serra de Gredos***  |

|  |  |
| --- | --- |
| Control de autoridades | 
* Wd: Q1132904
* WorldCat
* VIAF: 6148147605369757760006
* BNF: 12394866x
* GEC: 0031046
* GeoNames: 3121127
* LCCN: sh85057035
* TGN: 1109077

 |
Parella humana.
A **sexoloxía** é o estudo sistemático do feito sexual humano, dende todas as súas perspectivas, filoxenéticas, ontoxenéticas, antropolóxicas, socioculturais, fisiolóxicas, pedagóxicas, clínicas e investigativas. A sexoloxía, como ciencia e como profesión, implica, dende un enfoque multidisciplinar e/ou o interdisciplinar, a un gran número de disciplinas e especialidades médicas e humanísticas, abranguendo así todos os aspectos da sexualidade.

Notas
-----

1. ↑  Definicións no *Dicionario da Real Academia Galega* e no Portal das Palabras para *sexoloxía*.

Véxase tamén
------------

### Outros artigos

* Educación sexual
* Anatomía

### Ligazóns externas

* Academia Internacional de Sexoloxía Médica
* Arquivo de Sexología

|  |  |
| --- | --- |
| Control de autoridades | 
* Wd: Q170912
* BNCF: 29813
* BNF: 12650897x
* BRE: 3545943
* EBID: ID
* GEC: 0142300
* GND: 4077394-2
* JSTOR: sexology
* LCCN: sh90004841
* MAG: 181961662
* NKC: ph125498
* PSH: 12964

 |

|  |  |
| --- | --- |
| Identificadores | 
* MeSH: D044347
* MeSH: F04.096.837
* UMLS: C0080146

 |
Para outras páxinas con títulos homónimos véxase: Guadarrama (homónimos).
Imaxe de satélite da localización da Serra de Guadarrama.
Circo e cima de Peñalara (na dereita) e o seu reflexo na *laguna chica*, de orixe glaciar.
A **Serra de Guadarrama** (en castelán: *Sierra de Guadarrama*) é unha aliñación montañosa pertencente á metade leste do Sistema Central (sistema montañoso do centro da Península Ibérica) situada entre as serras de Gredos (Ávila) e de Ayllón (Segovia - Guadalaxara). Esténdese en dirección suroeste-nordeste e nas provincias de Madrid, ao sur, e Ávila e Segovia, ao norte. Esta serra mide aproximadamente 80 km. de lonxitude e o seu cumio máis alto é Peñalara con 2.430 metros sobre o nivel do mar.

A flora desta serra caracterízase pola abundancia de bosques de piñeiros e a presenza de carballeiras e aciñedos en zonas máis baixas. Nos cumes predominan os pastos e arbustos de alta montaña. Nestes ecosistemas abundan mamíferos como cervos, xabaríns, corzos, gamos, teixugos, varios mustélidos, gatos monteses, raposos, lebres etc.; unha gran cantidade de especies de aves acuáticas nos encoros, e grandes aves de rapina como a aguia imperial ibérica ou o voitre negro, entre outras.

A proximidade a Madrid (60 km) desta serra fixo que teña un papel importante na historia de España e que hoxe sexa atravesada por bastantes portos e vías ferroviarias. Desde o monte da Almenara, en Robledo de Chavela, por exemplo, durante a invasión musulmá os árabes acendían laradas para avisar a Madrid de que se achegaban tropas cristiás.

Estas montañas teñen unha grande afluencia de xente, o que fai que as infraestruturas para o turismo e os deportes de montaña estean moi desenvolvidas. Esta afluencia ten un impacto ambiental na serra.[]

|  |  |
| --- | --- |
|  | Commons ten máis contidos multimedia sobre:  ***Serra de Guadarrama*** |
***Say What You Will, Clarence... Karl Sold the Truck*** é o álbum de estrea da banda estadounidense de rock alternativo Soul Asylum, publicado o 24 de agosto de 1984 a través do selo Twin/Tone Records.

A versión orixinal, titulada ***Say What You Will... Everything Can Happen***, estaba formada por nove cancións e vendeu 6 738 copias en vinilo e 2 639 en casete. O disco foi reeditado co seu novo nome en CD en 1988 con cinco temas extra. Esas cinco cancións estiveran anteriormente dispoñibles só no casete *Time's Incinerator* (1986).

"Karl Sold the Truck" refírese ao baixista Karl Mueller vendendo a súa pickup Chevrolet por unha furgoneta Dodge máis grande que sería o seu transporte durante a súa xira de 1984.

Listaxe de cancións
-------------------

Todos os temas compostos por Dave Pirner.

1. "Draggin' Me Down" - 2:08
2. "Long Day" - 2:46
3. "Money Talks" - 2:32
4. "Voodoo Doll" - 3:42
5. "Stranger" - 3:44
6. "Do You Know" - 1:54
7. "Sick of That Song" - 0:52
8. "Religiavision" - 5:09
9. "Spacehead" - 2:08
10. "Walking" - 2:20
11. "Broken Glass" - 2:23
12. "Masquerade" - 5:16
13. "Happy" - 2:45
14. "Black and Blue" - 3:27

|  |  |
| --- | --- |
| Control de autoridades | 
* Wd: Q2558050
* MusicBrainz: ID

 |
A **Nebulosa da Cova**, **SH2-155** ou *'Caldwell 9'*, é unha nebulosa feble e de brillo moi difuso dentro dun gran complexo nebuloso que contén nebulosidades escuras, de emisión e de reflexión. Está situado na constelación de Cepheus.

Visualmente é un obxecto difícil de observar, pero coa exposición adecuada, da coma resultado unha imaxe impresionante. A nebulosa recibe o seu nome a partir da franxa escura no lado oriental adxacente a curva máis brillante da nebulosidade de emisión que dá a aparencia dunha cova profunda cando é vista a través dun telescopio.

Referencias
-----------

Patrick Moore (1990). *The Amateur Astronomer* (11th ed), W.W. Norton & Company, ISBN 0-393-02864-X

Ligazóns externas
-----------------

* Sh2-155 on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artigos e imaxes
* The Scale of the Universe (Astronomy Picture of the Day 2012 March 12) *(en inglés)*

|  |  |
| --- | --- |
| Control de autoridades | 
* Wd: Q859146
* SIMBAD: LBN 110.11+02.44

 |
O uso do preservativo é unha das recomendacións máis usuais para a práctica de sexo seguro
**Sexo seguro** é a denominación dunha serie de recomendacións e prácticas nas relacións sexuais co propósito de reducir o risco de contraer ou contaxiar algunha doenza de transmisión sexual, como o SIDA ou outras infeccións, así como para facilitar o control da natalidade mediante o uso dos métodos anticonceptivos ou outras prácticas sexuais. Algunhas prácticas consideradas popularmente como seguras non son tales, así as aplicacións vaxinais de antisépticos, ouriñar ou limpar a zona xenital logo de manter relacións sexuais non están entre as recomendacións a seguir para evitar embarazos.

Notas
-----

1. ↑  Classificación de intervenciones de enfermería(NIC), Bulechek, G.M. Elsevier, 2009, ISBN 978-84-8086-388-9, pág. 362
2. ↑  P. Brañas "Enfermidades de transmisión sexual. Embarazo non desexado. Intervención educativa. Sexo seguro. Estratexias de prevención e intervención" Revista Galega do Ensino 40 (2003), pp. 218-296]

|  |  |
| --- | --- |
| Control de autoridades | 
* Wd: Q318529
* EBID: ID
* GND: 4192940-8
* JSTOR: unsafe-sex
* LCCN: sh86005274

 |

|  |  |
| --- | --- |
| Identificadores | 
* MedlinePlus: 001949
* MeSH: D021841

 |

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Shadow of the Beast** é un videoxogo producido por Reflections Interactive e publicado por Psygnosis en 1989 orixinalmente para o Commodore Amiga, despois saíron versións para Atari ST, Amstrad CPC, Commodore 64, ZX Spectrum, SNES, Mega Drive/Genesis, Sega Master System, Atari Lynx, Atari Lynx, PC Engine CD e TurboCD.
Mestura de arcade e videoaventura. Unha besta converte ó protagonista nun ser horrible e desesperado, ademais de secuestrarlle ó irmán. A besta regresa ó seu fogar situado ó final do tempo e do espazo, o que non fai diminuír os desexos de vinganza do protagonista, que para chegar ata a besta posúe 12 vidas.

O éxito do xogo fixo que saísen dúas secuelas : Shadow of the Beast II en 1990 e Shadow of the Beast III en 1992.

|  |  |
| --- | --- |
| Control de autoridades | 
* Wd: Q1481597
* Atari Legend: 482
* BNF: 171693712
* Gamebase64: 6735
* GameRankings: 588138
* Gaming-History: 74960
* GiantBomb: 3030-7681
* Guardiana: 180
* Hall of Light Amiga: 1891
* HowLongToBeat: 8347
* Lemon Amiga: 954
* Lemon 64: 2274
* MobyGames: shadow-of-the-beast
* Ready64: 227
* VGG: 76582
* World of Spectrum: 0004422

 |
**Severino Requejo Pato**, nado en Armariz, Nogueira de Ramuín, o 5 de setembro de 1941 e finado o 2 de abril de 2012, foi un garda civil e tirador galego, que competiu nos Xogos Olímpicos de 1972.

Traxectoria
-----------

Nado na parroquia de Armariz, no concello ourensán de Nogueira de Ramuín, aos 12 anos marchou coa súa familia a vivir a Toural dos Vaos, no Bierzo, a onde foi destinado seu pai, que era garda civil. Tamén Severino entrou no corpo da Garda Civil, formándose na Academia de Barcelona e sendo destinado durante varios anos a Cabeza de Campo, no concello leonés de Sobrado.

Comezou a practicar tiro deportivo e tras varias medallas no Campionato de España, unha delas de prata, participou en 1971 nos Xogos Mediterráneos na cidade turca de Esmirna, onde conseguiu unha medalla de bronce. Competiu nos Xogos Olímpicos de 1972, na proba de pistola libre 50 metros. Tivo que participar cunha pistola que lle prestou a Garda Civil, pois a Federación Española de Tiro non lle proporcionou ningunha arma. Rematou no posto 41º. Nos anos seguintes gañou varias medallas máis no Campionato de España, e en 1973 proclamouse campión.

Notas
-----

1. 1 2  "Severino Requejo Pato "Sino"" (en castelán). 9 de outubro de 2007. Consultado o 14 de setembro de 2021.
2. ↑  "Tiro nos Xogos Olímpicos de 1972 (pistola libre 50 metros)". *sports-reference.com* (en inglés). Arquivado dende o orixinal o 17 de abril de 2020. Consultado o 14 de setembro de 2021.
3. ↑  "Severino Requejo, campeón de España". *La Voz de Galicia* (en castelán). 3 de xullo de 1973. p. 20.

Véxase tamén
------------

### Ligazóns externas

* Datos do tirador no sitio web oficial do Comité Olímpico Internacional *(en inglés)*.
* Datos do tirador en olympedia.org *(en inglés)*.

|  |  |
| --- | --- |
| Control de autoridades | 
* Wd: Q23020371
* Sports Reference: severino-requejo-1

 |
***Octodad*** é un videoxogo independente desenvolvido por un grupo de estudantes de Universidade DePaul, moitos dos cales pasarían a formar parte de Young Horses, Inc. os desenvolvedores da súa secuela, *Octodad: Dadliest Catch*. O xogo foi desenvolvido para Festival de Xogos Independentes de 2011, e foi un dos 8 gañadores do Escaparate do Estudante do ano. O xogo conta cun argumento humorístico que xira arredor do principal personaxe, un polbo que vive encubertamente como un humano coa súa familia. O obxectivo do xogador é controlar a Octodad nos seus intentos por completar diversas misións mentres intenta manter a súa identidade de polbo en segredo. A súa secuela *Dadliest Catch* foi estreada o 30 de xaneiro de 2014, e foi un dos primeiros títulos en recibir o Steam Greenlight.

Notas
-----

1. ↑  Business Wire (10 de xaneiro de 2011). Business Wire, ed. "DePaul's Octodad Named a Student Showcase Winner at the 2011 IGF Competition". Consultado o 3 de xullo de 2013.
2. ↑  Igf.com, ed. (10 de abril de 2012). "The 15th Annual Independent Games Festival – Octodad". Consultado o 3 de xullo de 2013.
3. ↑  Steamcommunity.com (ed.). "Steam Greenlight :: Octodad: Dadliest Catch". Consultado o 3 de xullo de 2013.

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q3348979
* IGDB: octodad
* MobyGames: octodad
* VGG: 107602

 |
Bailando sevillanas.
As **sevillanas** son un canto e baile típico de Sevilla, que se cantan e bailan nas distintas feiras e romarías que se celebran por toda Andalucía. A súa orixe atoparíase nos anos previos á época dos Reis Católicos, nunhas composicións que eran coñecidas como "seguidillas castelás", co tempo evolucionaron e foron adquirindo un ton máis flamenco, engadíndose o baile no século XVIII ata chegar aos cantos e bailes con que son nomeadas actualmente.

Está incluída entre os paus do flamenco. Unha sevillana estrutúrase sempre en catro partes; cada unha destas vai sempre acompañada do mesmo refrán. Ten un compás 3/4. O baile de sevillanas ten un número repetido de pasos, como as *pasadas*, os *paseíllos* ou os *careos*.

Algúns dos artistas máis destacados neste xénero foron Los Marismeños, Cantores de Híspalis, Ecos del Rocío, Los Requiebros, María del Monte e Los del Río, entre outros.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Sevillanas*** |

* Vídeos de sevillanas *(en castelán)*
* Letras de sevillanas *(en castelán)*
**Sintagma nominal** (SN) é o sintagma ou grupo de palabras cuxo núcleo está constituído por un substantivo ou pronome ou adxectivo substantivado.

Funcións
--------

Desempeña as mesmas funcións sintácticas que pode desempeñar un substantivo: suxeito, complemento directo de cousa, aposición, vocativo, atributo, complemento circunstancial etc... Se leva unha preposición ao principio, é denominado sintagma preposicional. Como sintagma preposicional pode desempeñar as funcións de complemento do nome, complemento dun adxectivo, complemento dun adverbio, complemento directo de persoa, complemento indirecto, complemento de réxime, complemento axente, atributo e complemento circunstancial. O sintagma nominal é endocéntrico, o preposicional é exocéntrico.

Exemplo:

* "O coche vermello é o máis veloz". *O coche vermello* é un sintagma nominal.

Estrutura
---------

En expansión máxima, a estrutura do sintagma nominal en galego é a seguinte:

**Predeterminante** + **Determinante actualizador** + **Determinante cuantificador** + **Adxectivo en función de adxacente** + **Substantivo ou equivalente en función de núcleo** +

ou **adxectivo en función de adxacente**
ou **Substantivo ou sintagma nominal en función de aposición**
ou **Sintagma preposicional en función de complemento do nome**
ou **Oración subordinada adxectiva en función de adxacente**.
Poden verse todas estas funcións nos seguintes exemplos:

* *Tódolos moitos fríos whiskis dobres de cor acaramelada marca "Xoanciño paseante" que bebín*

*Todos*: predeterminante, función cuantificador.
*Os*: determinante, función actualizador.
*Moitos*: determinante, función cuantificador.
*Fríos*: adxectivo, función adxacente.
*Whiskis*:substantivo, función núcleo.
*Dobres*:adxectivo, función adxacente.
*De cor acaramelada*: sintagma preposicional, función complemento do nome.
*Marca "Xoanciño paseante"*: sintagma nominal, función aposición especificativa
*Que bebín*: proposición subordinada adxectiva especificativa, función adxacente

|  |  |
| --- | --- |
| Control de autoridades | 
* Wd: Q1401131
* EBID: ID
* JSTOR: noun-phrases
* MAG: 153962237

 |
***Shakespeare destilado*** é unha novela de Xesús Constela publicada en 2008, por Editorial Galaxia.

Concibida coma o longo monólogo dun home bébedo, acadou no ano 2008 o Premio Manuel García Barros, organizado polo Concello da Estrada en colaboración coa Secretaría Xeral de Política Lingüística e a Deputación de Pontevedra.

Descrición
----------

Na novela o autor manexa a linguaxe coloquial, co seu ritmo ás veces sincopado, as súas reviravoltas e o seu sentido do humor, para narrar a historia de Willy, un personaxe que teima en construír a maqueta dunha cidade dentro do piso onde vive enclaustrado e onde se estimula a base de gin tonics e lecturas dos Sonetos de Shakespeare.

O contraste -contrapuntístico e musical- entre a linguaxe informal do monólogo e as alusións á literatura, a mestura entre o delirio etílico e o delirio literario, entre o sublime da alta literatura dos sonetos e a vida ruín e desleixada do protagonista, acada enorme forza narrativa, crea un efecto burlesco que cuestiona o status da ficción, a verosimilitude e mesmo o papel do autor como creador todopoderoso.

A historia de Willy é a historia da construción da maqueta, que a personaxe vai erguendo casa a casa e rúa a rúa ata que a cidade enteira e os seus habitantes cobran vida.

Metáfora burlesca da literatura, *Shakespeare destilado* é unha novela que procura a diversión do lector, que aproveita o relato para reflexionar sobre o poder da literatura, sobre todo como gozar dela sen perder a liberdade.

Traducións
----------

* Ao castelán por Iolanda Mato Creo co título de *Shakespeare destilado* publicado en 2013 por Pulp Books.

Notas
-----

1. ↑  Ficha Arquivado 16 de setembro de 2019 en Wayback Machine. en BiTraGa.

Véxase tamén
------------

### Ligazóns externas

* Ficha do libro na páxina de Editorial Galaxia
* *Shakespeare destilado* en Google Books
**Santiago Manuel Rabadán Villares**, nado en León o 23 de maio de 1931 e finado na mesma cidade o 4 de novembro de 1984, foi un futbolista español, que xogaba habitualmente de interior dereito.

Traxectoria
-----------

Comezou a súa carreira como futbolista na Cultural Leonesa, coa que xogou ata 1952, cando fichou polo Atlético de Madrid. O 11 de xaneiro de 1953 debutou na Primeira División da man do adestrador Helenio Herrera, caendo goleado ante o Deportivo da Coruña en Riazor (5-1). Apenas dispuxo de minutos no equipo madrileño e na tempada 1953/54 saíu cedido ao Valladolid, da mesma categoría. Disputou só 12 encontros co equipo de Lluís Miró pero anotou 8 goles, entre eles un ante o FC Barcelona e dous na vitoria por 4-3 sobre o Real Madrid. Na seguinte tempada volveu saír cedido, desta vez ao Avilés, de Segunda División, co que acabou descendendo a Terceira.

En 1955 regresou á Cultural Leonesa, coa que disputou a histórica tempada 1955/56, a única da historia do club na Primeira División. Xogou no club da súa cidade ata 1958, cando fichou polo Deportivo da Coruña. Militou durante tres campañas no club galego, sendo un habitual nos once titulares, e acumulou 72 partidos e 6 goles. Deixou o equipo coruñés en maio de 1961, cando rescindiu o seu contrato e regresou a León para atender os negocios de panadaría da súa familia.

Vida persoal
------------

Casou con Maris Fernández Abella, coa que tivo tres fillos: María, Manuel e Alberto. Faleceu en León aos 53 anos de idade.

Notas
-----

1. ↑  "Santiago Manuel Rabadán ya es nuevo jugador del Deportivo". *La Voz de Galicia* (en castelán). 14 de agosto de 1958. p. 5.
2. ↑  "La Cultural Leonesa juega mañana en Santa Isabel contra el Club Santiago". *La Noche* (en castelán) (9856). 27 de setembro de 1952. p. 3. Consultado o 26 de abril de 2022.
3. ↑  "Deportivo, 5; A. Madrid, 1". *El Pueblo Gallego* (en castelán) (9627). 13 de xaneiro de 1953. p. 5. Consultado o 26 de abril de 2022.
4. ↑  "Rabadán y Souto en La Coruña". *El Correo Gallego* (en castelán) (26548). 23 de agosto de 1958. p. 4. Consultado o 26 de abril de 2022.
5. ↑  "Rabadán". *La Voz de Galicia* (en castelán). 21 de maio de 1961. p. 7.
6. 1 2  "Rabadán murió ayer, en León". *La Voz de Galicia* (en castelán). 5 de novembro de 1984. p. 29.

|  |  |
| --- | --- |
| Control de autoridades | 
* Wd: Q111729191
* BDFutbol: 9820
* Transfermarkt: 527690

 |
Unha placa adicada a Susanna.
**Susanna Fontanarossa**, nada en 1435 e finada en 1489, foi a nai do descubridor das Américas Cristovo Colón. Non hai certeza do día e lugar exactos onde Susanna naceu, mesmo se estaba casada con Domingo Colón, pai de Cristovo. Lugares como Quezzi, Trebbia e Gorreto foron suxeridos como lugar de nacemento. Unha teoría indica que Susanna era orixinaria da vila de Fontanarossa, por este acto pódese sacar a conclusión de que falamos de Susanna de Fontanarossa e non *de* Susanna Fontanarossa, vila que se atoparía nas localidades italianas de Val Bisagno ou Val Trebbia.

Probablemente contraeu matrimonio con Domingo Colón entre 1445 e 1463, e efectivamente, viviron durante anos na república de Xénova criando ós seus fillos alí. Tiveron catro fillos homes e a unha filla, quen casaria con Santiago Bavarello. Moitos suxiren que Susanna morreu en 1489; de ser así, non viviu para ver a Cristovo Colón pisar as Indias Occidentais en 1492.

Notas
-----

1. ↑  Beding, Silvio A. (8 de febreiro de 2016). Springer, ed. *The Christopher Columbus Encyclopedia* (en inglés). p. 283. ISBN 9781349125739.

|  |  |
| --- | --- |
| Control de autoridades | 
* Wd: Q3436617
* WikiTree: Fontanarossa-1

 |
**Miguel Santiago Esteban Radío**, nado en Barrantes (Ribadumia) o 2 de xaneiro de 1952, é un lingüista galego.

Traxectoria
-----------

Licenciado en Filoloxía Románica pola Universidade de Santiago de Compostela. Exerceu a docencia en todos os niveis educativos. Foi profesor de Lingua e Literatura Galega na Escola Universitaria de Formación do Profesorado de Pontevedra da Universidade de Santiago do 1973 ao 1975 e da Escola Universitaria de Formación do Profesorado de Ourense da Universidade de Vigo de 1992 a 1998, e impartiu a mesma materia en diversos institutos de Ourense e Pontevedra.

Foi un dos fundadores e primeiro presidente da AS-PG, no 1977. Posteriormente creou o Instituto Galego de Socio-Pedagoxía (IGSP) e organizou as *Xornadas Pedagóxicas Galegas*, así como *O ensino. Revista Galega de socio-pedagoxía e socio-lingüística*, e, no 1983, fundou Galiza Editora.

Obras
-----

### Ensaio

* *Didáctica da lingua e da literatura galega*, 1986, Galiza Editora.
* *O vocabulario galego-castelán no ensino en Galicia. Unha aproximación sociolingüística*, 1997, Galiza Editora.

### Edicións

* *Barriga verde*, de Manuel María, edición e introdución, 1996, Galiza Editora.

Notas
-----

1. ↑  Barrera, Feliciano, ed. (2002). "Esteban Radio, Miguel Santiago". *Gallegos. Quién es quien en la Galicia del siglo XXI* (en castelán). Santiago de Compostela: *El Correo Gallego*. p. 187. ISBN 84-8064-113-4.

|  |  |
| --- | --- |
| Control de autoridades | 
* Wd: Q20535112
* WorldCat
* VIAF: 87792718
* AELG: 132
* BNE: XX896605
* Dialnet: 3804420

 |
Para outras páxinas con títulos homónimos véxase: O Portiño.

**O Portiño** é un lugar da parroquia de Centroña no concello coruñés de Pontedeume na comarca do Eume. Tiña 25 habitantes no ano 2010 segundo datos do Instituto Nacional de Estadística, dos cales 11 eran homes e 14 eran mulleres.

En 1950 atopáronse no lugar os restos dunha vila romana atopada, moi deteriorada pola acción erosiva do mar. Sospéitase que hai partes dela soterradas aínda sen estudar.

Lugares e parroquias
--------------------

### Lugares de Centroña

| Lugares da parroquia de Centroña no concello coruñés de Pontedeume |  |
| --- | --- |
| Allón | Caldagueiro | Castrelo | Centroña | O Portiño | Ventosa | Vizús |

### Parroquias de Pontedeume

| * v
* c
* e
Galicia  ·  Provincia da Coruña  ·  Parroquias de Pontedeume |
| --- |
| Andrade (San Martiño) - Boebre (Santiago) - Breamo (San Miguel) - Centroña (Santa María) - Nogueirosa (San Cosme) - Ombre (Santa María) - Pontedeume (Santiago) - Vilar (San Pedro) |
**Santiago Liste Mourenza**, nado cara a 1889 e finado na Coruña o 7 de febreiro de 1944, foi un xornalista e político galego.

Homenaxe a Otero Pedrayo polo seu ingreso na RAG en 1929. De pé: César Otero, José Berguer, Pardo, Liste Mourenza, Abelaira, Salvador Mosteiro, Manuel Cabanillas, Calviño Domínguez e A. Villar Ponte. Sentados: Laureano Alonso, Eladio Rodríguez, Otero Pedrayo, Risco, Ángel del Castillo e Rafael González Villar.

Traxectoria
-----------

Con propiedades en Corvelle (Os Ánxeles, Melide). Emigrou a Cuba nos primeiros anos vinte, e desde a illa enviou crónicas para *El Compostelano*. Ao seu retorno foi axente comercial en Galicia. Participou nas campañas agraristas de principios dos anos vinte. Foi correspondente da revista *Galicia* da Habana en Galicia, seguiu colaborando en *El Compostelano*, publicou artigos en *El Ideal Gallego* e *El Eco de Santiago*, e foi redactor de *El Noroeste*. Asinaba como **S. Liste Mourenza**.

Vida persoal
------------

Casou na Coruña con Carmen Juega López en xuño de 1925.

Notas
-----

1. ↑  *La Voz de Galicia*, 8 -2-1944, p. 2, 7.
2. ↑  *El Compostelano*, 29-3-1922, p. 1.
3. ↑  *El Compostelano*, 20-6-1925, p. 2.
**Susana Vázquez Dorado** é unha política galega do PPdeG.

Traxectoria
-----------

Tralas eleccións municipais de 2003 e despois de 18 anos de goberno do PPdG presidido por Salvador González Diz, Susana Vázquez Dorado (única concelleira do PSdeG-PSOE) accedeu á alcaldía de Porqueira co apoio dos catro concelleiros do PPdeG, logo de incumprir un acordo entre o seu partido e o BNG (ó que lle faltaron 14 votos para acadar a maioría absoluta). Poucos días despois foi expulsada do PSdeG e denunciada por corrupción e intento de suborno. Foi declarada como tránsfuga pola comisión do Congreso dos Deputados en 2006. Nas eleccións municipais de 2007 presentouse polo PPdeG obtendo a maioría absoluta. Nas eleccións municipais de 2011 volveu ser elixida alcaldesa polo PPdeG con maioría absoluta. É vogal no comité rexional do PPdeG dende 2009 por designación directa do presidente.

|  |  |  |
| --- | --- | --- |
| Predecesor:**Salvador González Diz** |  **Alcaldesa de Porqueira** 2003 - actualidade | Sucesor:**no cargo** |

Notas
-----

1. ↑  «Non lle dou ningún valor, é unha decisión política», *La Voz de Galicia*, Ourense, 21-12-2006. p. 2.

Véxase tamén
------------

### Outros artigos

* Eleccións municipais en Porqueira

### Ligazóns externas

* «Está retornando xente para asentarse aquí de novo», entrevista en *La Voz de Galicia*.
**Santiago Gómez Tato**, nado en Cerdedo cara a 1885, foi un escritor e xornalista galego.

Traxectoria
-----------

Fillo do notario Jesús Gómez Veiga que estivo destinado no Concello de Cerdedo. Emigrou a Buenos Aires a principios dos anos vinte do século XX. Colaborou na revista *Relieves* de Coronel Dorrego, en *Nueva Era*, *Eco del Tandil* e *Derecho* de Tandil, e en *Céltiga*, *El Heraldo Gallego*, *Correo de Galicia* e *Vida Gallega*. Visitou en varias ocasións a súa comarca natal e deixou as súas impresións sobre as súas feiras no periódico *Umia y Lérez*. Instalouse en Rosario nos anos vinte. Tamén colaborou en *Mundo Gráfico*. En 1931 dirixiu o periódico *La Voz del Pueblo* de Martínez (Buenos Aires).

Obras
-----

* *De la tierra meiga: (cuadros, tipos y costumbres gallegas)*, 1924.
* *Céltiga: Pinceladas gallegas*, 1924.

En abril de 1925 anunciaban a saída de dúas novelas: *En la soledad de mi aldea* e *Los eternos caciques*.

* *Obra reunida* (2021). Morgante. 270 páxs. ISBN 978-84-19040-00.

Vida persoal
------------

Casou en Buenos Aires con Herminia Sánchez Míguez en xullo de 1925.

Notas
-----

1. ↑  *Vida Gallega*, 1-4-1925, p. 29.
2. ↑  "La página de Martínez. Historia". Arquivado dende o orixinal o 02 de decembro de 2016. Consultado o 01 de decembro de 2016.
3. ↑  *El Heraldo Gallego*, 19-7-1925, p. 1.

Véxase tamén
------------

### Bibliografía

* "Gómez Tato, Santiago" en *Gran Enciclopedia Gallega Silverio Cañada*.
**Santiago Castroviejo Bolíbar**, nado en Tirán (Moaña) en agosto de 1946 e finado en Madrid o 30 de setembro de 2009, foi un botánico galego.

Traxectoria
-----------

Fillo de Xosé María Castroviejo e María Francisca Bolívar Sequeiros, e irmán da historiadora María Francisca Castroviejo, doutorouse en Bioloxía pola Universidade Complutense de Madrid en 1972. Foi profesor de Investigación do Consello Superior de Investigacións Científicas, director do Real Jardín Botánico de Madrid entre 1984 e 1994. Investigador principal do Proxecto *Flora Ibérica*, investigador principal tamén do Proxecto *ANTHOS*, un sistema de información sobre as plantas de España.

Dirixiu 19 teses doutorais e foi autor de máis de 150 traballos de investigación publicados en revistas científicas nacionais e internacionais.

### Distincións

Por outra banda, foi Presidente da Real Sociedade Española de Historia Natural, Académico de Número da Real Academia de Ciencias Exactas, Físicas e Naturais e *Medaille du Conseill de la Société Botanique* de Francia, entre outras importantes distincións científicas.

Véxase tamén
------------

### Ligazóns externas

* "Santiago Castroviejo". *Álbum de Galicia* do Consello da Cultura Galega.
* Proxecto Flora Ibérica *(en castelán)*
* Proxecto Anthos Arquivado 30 de setembro de 2015 en Wayback Machine. *(en castelán)*

|  |  |
| --- | --- |
| Control de autoridades | 
* Wd: Q3392622
* WorldCat
* VIAF: 34540406
* BIBSYS: 90731979
* BNE: XX1118469
* BNF: 12386489r
* Botanist: Castrov.
* CANTIC: a12315291
* DBE: santiago-castroviejo-bolibar
* Dialnet: 84695
* GND: 141831618
* ISNI: 0000 0001 0886 6632
* LCCN: n79118549
* NKC: mub2011674904
* NTA: 072563060
* PTBNP: 183540
* SUDOC: 032933142

 |
***Sly Cooper*** é a estrela da saga dos videoxogos ***Sly Cooper***. A saga coñécese como *Sly Raccoon* en Europa, pero o nome do personaxe non cambia. É o personaxe principal dos tres xogos da plataforma Sucker Punch Productions para Sony PlayStation 2.

Historia
--------

Sly é un mapache noviño que descende dunha gran familia de mestres do roubo. Creceu nun orfanato, porque o seu pai foi asasinado por unha banda coñecida como *A banda dos cinco malvados*. Esta banda tamén roubou o *Latronius Mapáchibus*, un libro que contén as técnicas criminais da familia Cooper. A aventura de Sly de recuperar o libro da súa familia é a trama do primeiro xogo.

A arma principal de Sly nos xogos é o bastón da súa familia, o cal é un pau de castiñeiro que termina en forma de "C" na punta, probablemente pola inicial de "Cooper".

Durante o vídeo onde se explica a historia do pasado de Sly, aparecen varios dos seus devanceiros con armas que tiñan a forma de C nalgún lugar. Por exemplo, o seu devanceiro Tennessee Kid Cooper tiña dúas pistolas, ambas as dúas cun C dourado como mango.

Sly Cooper é axudado nas súas aventuras polos seus dous amigos, Bentley (unha tartaruga, que é o cerebro da banda), e Murray (un hipopótamo, forte e musculoso que tamén é o condutor do grupo).

O mundo onde viven Sly Cooper e os seus amigos parece estar habitado tan só por animais antropomórficos.

Véxase tamén
------------

### Outros artigos

* Murray

### Ligazóns externas

* Páxina oficial de Sucker Punch Productions

|  |  |
| --- | --- |
| Control de autoridades | 
* Wd: Q2415482
* IMDb: ch0100834

 |
**Pablo Martín Sánchez**, nado en Reus, Provincia de Tarragona, en 1977, é un novelista e escritor e tradutor español.

Traxectoria
-----------

Pablo Martín Sánchez naceu en Reus (Tarragona) en 1977. Graduado superior en Arte Dramática polo Institut do Teatre de Barcelona, licenciado en Teoría da Literatura e Literatura Comparada pola Universidade de Barcelona, mestrado en Humanidades pola Universidade Carlos III de Madrid, é doutor en Lingua e Literatura Francesas pola Université de Lille-3 e en Teoría da Literatura e da arte e Literatura Comparada pola Universidade de Granada. Traballou como lector, corrector, tradutor e libreiro. É profesor de novela na Escola de Escritura do Ateneo Barcelonés. En 2021 vivía e traballaba en Madrid como deseñador gráfico.

Fundador da revista *Verbigracia*, traduciu a autores como Alfred Jarry, Marcel Schwob, Raymond Queneau, Bernard-Marie Koltès ou Wajdi Mouawad. Comezou publicando un libro de relatos titulado *Fricciones* (E.D.A. Libros, 2011). Ao ano seguinte publicou a novela *El anarquista que se llamaba como yo* (Acantilado), elixida pola revista *El Cultural* como mellor ópera prima do ano, unha novela de máis de 600 páxinas. En 2016 publicou a novela *Tuyo es el mañana* (Acantilado). Desde 2014, é membro do *Collège de Pataphysique* e do *Oulipo* (Ouvroir de Littérature Potentielle).

Parte da súa obra foi traducida ao francés, inglés, checo e neerlandés.

Obras
-----

### Novela

* *El anarquista que se llamaba como yo* 2012. Acantilado. 624 páxs. ISBN 978-84-15689-18-8 (7ª ed.).
* *Tuyo es el mañana* (2016). Acantilado. 224 páxs. ISBN 978-84-16748-17-4.
* *Agatha* (2017). La Uña Rota. Escrito con Sara Mesa a partir dunha historia esbozada por Herman Melville. ISBN 9788495291530.
* *Diario de un viejo cabezota* (2020). Acantilado. 384 páxs. ISBN 978-84-17902-42-1.

### Relatos

* *Fricciones* (2011). EDA Libros. ISBN 978-84-92821-30-3.

Notas
-----

1. ↑  "Agatha La uÑa RoTa". *www.larota.es*. Consultado o 2022-02-14.
2. ↑  "Traducción". *Pablo Martín Sánchez* (en castelán). Consultado o 2022-02-14.
3. ↑  "El anarquista que se llamaba como yo. Editorial Acantilado". *acantilado.es* (en castelán). Consultado o 2022-02-14.
4. ↑  "Pablo Martín Sánchez". *ACANTILADO* (en castelán). Consultado o 2022-02-14.

Véxase tamén
------------

### Ligazóns externas

* Web do autor
**Sh 2-1**, tamén coñecida coma **Sharpless 1**, é unha nebulosa de reflexión da constelación de Scorpius. Amosase coma unha *mancha* modestamente brillante e é un dos obxectos do catálogo Sharpless máis fáciles de observar. Posúe unha estrela central aparentemente dentro da nebulosidade, pero con todo, non forma parte do seu sistema, a nebulosa nin sequera é un vello remanente desta estrela.

A área nebulosa é moi grande, cunha forma irregular que se amosa coma un arco de 180° ó redor dunha estrela central. A nebulosa ten un diámetro aparente, que abrangue preto de 150' e está a unha distancia estimada de preto de 650 anos luz.

Notas
-----

1. 1 2 3  Centre de Données astronomiques de Strasbourg, ed. (20-12-2013). "VizieR Detailed Page".
2. ↑  Galaxy Map, ed. (16-09-2013). "Sh 2-1".
3. ↑  Dean Salman, ed. (20-12-2013). "CCD Images of the Sharpless Catalog".

Véxase tamén
------------

### Ligazóns externas

* VizieR Query
* SIMBAD Query

|  |  |
| --- | --- |
| Control de autoridades | 
* Wd: Q3958747
* SIMBAD: LBN 1093

 |
Para outras páxinas con títulos homónimos véxase: Duras.

**Oldřich Duras**, nado en Pchery (Hamlet Humny, Bohemia) o 30 de outubro de 1882 e finado en Praga o 5 de xaneiro de 1957, foi un gran mestre checo de xadrez de comezos do século XX. A FIDE outorgoulle o título de Gran Mestre Internacional en 1950, ao crearse o sistema de títulos oficiais.

Traxectoria
-----------

Entre as súas grandes vitorias (todas compartidas) están as de Bremen en 1905, Praga en 1908, Viena en 1908 e Breslau en 1912. Ten marca positiva contra Richard Teichmann (6 -2 =6), David Janowsky (3 -1 =0), Carl Schlechter (2 -1 =11) e Aron Nimzowitsch (3 -2 =3), e empates contra Siegbert Tarrasch e Geza Maroczy. Perdeu o único match que xogou contra Emanuel Lasker, tivo un empate e unha derrota con José Raúl Capablanca, e fortes puntuacións negativas contra Akiba Rubinstein, Ossip Bernstein e Milan Vidmar. Estivo un punto abaixo de Frank Marshall (7 -8 =5).

Duras foi tamén un notable compositor de xadrez.

Véxase tamén
------------

### Ligazóns externas

* Oldřich Duras *(en inglés)*
* ChessGames.com

|  |  |
| --- | --- |
| Control de autoridades | 
* Wd: Q506427
* WorldCat
* VIAF: 53756313
* BNB: ID
* DeutscheBio: 1015331009
* Europeana: ID
* FAST: 395972
* GND: 1015331009
* ISNI: 0000 0000 5567 0440
* LCCN: no97048177
* NKC: jk01023332
* NTA: 075036452
* 365chess: Oldrich\_Duras
* ChessGames.com: 10244
* ChessTempo: 239143

 |